biswa921/orwiki-latest-pages-articles-raw huggingface dataset:
ନିମ୍ରତ କୌର ଆଲୁୱାଲିଆ

ନିମ୍ରତ କୌର ଆଲୁୱାଲିଆ (ଜନ୍ମ: ୧୧ ଡିସେମ୍ବର ୧୯୯୪), ଜଣେ ଭାରତୀୟ ଅଭିନେତ୍ରୀ ଯିଏ ମୁଖ୍ୟତଃ ହିନ୍ଦୀ ଦୂରଦର୍ଶନ ଜଗତରେ କାମ କରନ୍ତି । ସେ କଲର୍ସ ଟିଭିର ଧାରାବାହିକ ଛୋଟି ସାର୍ଦ୍ଦାରିଣୀରେ ମୁଖ୍ୟ ଭୂମିକାରେ ଅଭିନୟ କରିଥିଲେ । ରିଆଲିଟି ସୋ ବିଗ୍ ବସ୍ ୧୬ରେ ଅଂଶଗ୍ରହଣ ପାଇଁ ମଧ୍ୟ ସେ ଜଣାଶୁଣା ।

ଓକିଲାତିରେ ଶିକ୍ଷାଗତ  ସ୍ନାତକ ପରେ, ସେ ଜଣେ ମଡେଲ ଭାବରେ କାମ କରିବା ଆରମ୍ଭ କରିଥିଲେ ଏବଂ ୨୦୧୮ ମସିହାରେ ଫେମିନା ମିସ୍ ମଣିପୁରର ବିଜୟିନୀ ହୋଇ ଫେମିନା ମିସ୍ ଇଣ୍ଡିଆ ୨୦୧୮ରେ ଅଂଶଗ୍ରହଣ କରିଥିଲେ ଓ ଶ୍ରେଷ୍ଠ ୧୨ ଜଣଙ୍କ ମଧ୍ୟରେ ଥିଲେ ।

 ପ୍ରାରମ୍ଭିକ ଜୀବନ ଓ ଶିକ୍ଷା 
ତାଙ୍କ କଲେଜ ଶିକ୍ଷା ସମୟରେ, ସହପାଠୀମାନଙ୍କ ଅତ୍ୟାଚାର ପାଇଁ ମାନସିକ ସ୍ତରରେ ସେ ପ୍ରଭାବିତ ହୋଇଥିଲେ ।

 ପେଷା 
୨୦୧୮ ମସିହାରେ ଫେମିନା ମିସ୍ ମଣିପୁର ଜିତିବା ପରେ ସେ ବି ପ୍ରାକଙ୍କ ମ୍ୟୁଜିକ୍ ଭିଡିଓ ମସ୍ତାନୀରେ ଅଭିନୟ କରିଥିଲେ ଏବଂ ମନୋରଞ୍ଜନ ଶିଳ୍ପରେ କରିବା ଆରମ୍ଭ କରିଥିଲେ ।

୨୦୧୮ ମସିହାରେ ସେ କଥାଚିତ୍ର ଜଗତରେ କାମ କରିବା ଆରମ୍ଭ କରିଥିଲେ । ପ୍ରିୟକାନ୍ତ ଲାଇସରାମଙ୍କ ଦ୍ୱାରା ନିର୍ମିତ କଥାଚିତ୍ର, ହୁ ସେଡ୍ ବଏଜ୍ କାଣ୍ଟ ଓୟାର୍ ମେକ୍ଅପ୍‌ରେ ଅଭିନୟ କରିଥିଲେ ।

୨୦୧୯ ମସିହାରେ, ସେ ହିନ୍ଦୀ ଧାରାବାହିକ ଛୋଟି ସର୍ଦ୍ଦାରଣୀରେ ମୁଖ୍ୟ ଭୂମିକାରେ ଅଭିନୟ କରିଥିଲେ । ୨୦୨୨ ମସିହାରେ ଏହି ଧାରାବାହିକ ଶେଷ ହେବା ଭିତରେ ସେ ଅନେକ ଲୋକପ୍ରିୟତା ପାଇଥିଲେ । ୨୦୨୧ ମସିହାରେ ସେ ବନ୍ନେଟ୍ ଦୋସାଞ୍ଜଙ୍କ ମ୍ୟୁଜିକ୍ ଭିଡିଓ ସିରିଅସ୍‌ରେ ଅଭିନୟ କରିଥିଲେ ।

୨୦୨୨ ମସିହାରେ ସେ କଲର୍ସ ଟିଭିରେ ପ୍ରସାରିତ ରିଆଲିଟି ଶୋ ବିଗ୍‌ବସ୍‌ର ୧୬ତମ ସଂସ୍କରଣରେ ଅଶଂଗ୍ରହଣ କରିଥିଲେ ଏବଂ ୨୦୨୩ ମସିହାଯାଏଁ ସେ ବିଗ୍‌ବସ୍ ଘରେ ରହିଥିଲେ । ଏହି କାର୍ଯ୍ୟକ୍ରମରେ ସେ ଷଷ୍ଠ ସ୍ଥାନରେ ରହିଥିଲେ ।

 ଅଭିନୀତ ଧାରାବାହିକ 
ବର୍ଷ କାର୍ଯ୍ୟକ୍ରମ ଭୂମିକା ମନ୍ତବ୍ୟ ଆଧାର ୨୦୧୯–୨୦୨୨ ଛୋଟି ସର୍ଦ୍ଦାରଣୀ ମେହେର କୌର ଢିଲୋଁ/ସେହେର କୌର ଗିଲ୍   ୨୦୨୨–୨୦୨୩ ବିଗ୍ ବସ୍ ୧୬ ପ୍ରତିଯୋଗୀ ଷଷ୍ଠ ସ୍ଥାନ 

 ଅତିଥି କଳାକାର 
+ବର୍ଷ କାର୍ଯ୍ୟକ୍ରମ ଭୂମିକା ଆଧାର ୨୦୧୯ ବିଗ୍ ବସ୍ ୧୩ ମେହେର  ୨୦୨୦ ବିଗ୍ ବସ୍ ୧୪ ନାତି ପିଙ୍କି କି ଲମ୍ବି ଲଭ୍ ଷ୍ଟୋରୀ ୨୦୨୧ କ୍ତି - 
ସ୍ତିତ୍ୱ କେ ଏହସାସ୍ କିଅ ଇଶ୍କ ମେଁ ମରଜାୱାଁ ୨ ସେହର ଉଦାରିଆଁ ଦି ବିଗ୍ ପିକ୍ଚର୍  ୨୦୨୨ ଇଣ୍ଡିଆନ୍ ଗେମ୍ ସୋ ନିଜେ ଖତରା ଖତରା ଖତରା 

 ମ୍ୟୁଜିକ୍ ଭିଡିଓ 
ବର୍ଷ ଆଖ୍ୟା ଗାୟକ (ଗଣ) ଆଧାର ୨୦୧୮ ମସ୍ତାନୀ ବି ପ୍ରାକ ଓ ଜାନି  ୨୦୧୯ ସିରିଅସ୍ ବନ୍ନେଟ୍ ଦୋସାଞ୍ଜ  ୨୦୨୩ ଜିହାଲ୍-ଏ-ମିସ୍କିନ୍ ଶ୍ରେୟା ଘୋଷାଲ ଓ ବିଶାଲ ମିଶ୍ର  ସୋଣିୟେ ଟୋନି କକ୍କର, କମଲ କହଲୋନ୍  ଯାନେ ଯା ଷ୍ଟେବିନ୍ ବେନ୍, ଆସିସ୍ କୌର 

 ପୁରସ୍କାର ଓ ସମ୍ମାନ 
+ବର୍ଷ ପୁରସ୍କାର ବର୍ଗକାମଫଳାଫଳ ଆଧାର ୨୦୨୧ ଇଣ୍ଡିଆନ୍ ଟେଲିଭିଜନ୍ ଏକାଡେମୀ ଆୱାର୍ଡ଼ସ୍ ଶ୍ରେଷ୍ଠ ଅଭିନେତ୍ରୀ (ଡ୍ରାମା) ଛୋଟି ସର୍ଦ୍ଦାରଣୀମନୋନୀତ ଆଇକନିକ୍ ଗୋଲ୍ଡ ଆୱାର୍ଡ଼ଆଇକନିକ୍ ପାଥ୍ ବ୍ରେକିଂ ଆକ୍ଟ୍ରେସ୍ବିଜୟୀ  ୨୦୨୩ ଭାରତୀୟ ଟେଲି ପୁରସ୍କାରଫ୍ୟାନ୍ ଫେଭୋରାଇଟ୍ ଆକ୍ଟ୍ରେସ୍ 
ଅନ୍ୟାନ୍ୟ ପୁରସ୍କାର

 ଫେମିନା ମିସ୍ ମଣିପୁର (୨୦୧୮)

 ଆଧାର 

 ବାହାର ଲିଙ୍କ୍ 

 
 

ଶ୍ରେଣୀ:୧୯୯୪ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଭାରତୀୟ ଦୂରଦର୍ଶନ ଅଭିନେତ୍ରୀ
ଶ୍ରେଣୀ:ହିନ୍ଦୀ ଦୂରଦର୍ଶନ ଅଭିନେତ୍ରୀ
ଟେନୋଫୋଭିର ଆଲାଫେନାମାଇଡ

ଟେନୋଫୋଭିର ଆଲାଫେନାମାଇଡ, ବେପାର ନାମ ଭେନୋଲିଡି, ହେଉଛିଏକ ଔଷଧ ଯାହା ଦୀର୍ଘକାଳୀନ ଯକୃତ ପ୍ରଦାହ ଖ ରୋଗ, ବିଶେଷତଃ  କ୍ଷତିପୁର୍ତ୍ତ ଯକୃତ ରୋଗର ଚିକିତ୍ସା ପାଇଁ ଦିଆଯାଏ । ଏହା ପାଟିରେ ଦିଆଯାଏ । ଏହା ୧୧ ବର୍ଷରୁ ଅଧିକ ବୟସର ଲୋକଙ୍କଠାରେ ବ୍ୟବହୃତ ହୋଇପାରେ । ଔଷଧ ଦେବା ବନ୍ଦ କରିବା ପରେ ଯକୃତ ପ୍ରଦାହ ଖ ରୋଗ ଖରାପ ଦିଗକୁ ଗତି କରିପାରେ ।

ସାଧାରଣ ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡବିନ୍ଧା, ବାନ୍ତି, ଏବଂ ଥକାପଣ ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଲାକ୍ଟିକ ଏସିଡୋସିସ ହୋଇପାରେ । ସାଂଘାତିକ ଯକୃତ ଜନିତ ସମସ୍ୟାରେ ଏହା ଦେବାକୁ ସୁପାରିଶ କରାଯାଏ ନାହିଁ । ଟେନୋଫୋଭିର ଆଲାଫେନାମାଇଡ୍ ଶରୀର ଦ୍ୱାରା ଟେନୋଫୋଭିର ରୂପାନ୍ତରିତ ହୁଏ, ଯାହା ଦ୍ୱାରା ଏହା କାର୍ଯ୍ୟକ୍ଷମ ହୁଏ । ଏହା ରିଭର୍ସ ଟ୍ରାନ୍ସକ୍ରିପଟେଜକୁ ଅବରୋଧ କରେ ଯାହାଦ୍ୱାରା ଭୂତାଣୁକୁ ବହୁଗୁଣିତ କରିବାରେ ବାଧା ଦିଏ ।

ଟେନୋଫୋଭିର ଆଲାଫେନାମାଇଡ ଔଷଧ ୨୦୧୬ ମସିହାରେ ଯୁକ୍ତରାଷ୍ଟ୍ରରେ ଏବଂ ୨୦୧୭ରେ ୟୁରୋପରେ ବ୍ୟବହାର ପାଇଁ ଅନୁମୋଦିତ ହୋଇଥିଲା ।  ଯୁକ୍ତରାଷ୍ଟ୍ରରେ ୨୦୨୧ ସୁଦ୍ଧା ଏହାର ଚିକିତ୍ସା ବାବଦ ମାସକୁ ପ୍ରାୟ ୧୩୦୦ ଡଲାର ଖର୍ଚ୍ଚ ହୋଇଥାଏ  ଯୁକ୍ତରାଜ୍ୟରେ ଏହି ରାଶିର ମୂଲ୍ୟ ୩୨୫ ଡଲାର । 

 ଆଧାର 

ଶ୍ରେଣୀ:ଚିକିତ୍ସା ବିଜ୍ଞାନ
ଗୁସେଲକୁମାବ

ଗୁସେଲକୁମାବ, ବେପାର ନାମ ଟ୍ରେମଫ୍ୟା, ହେଉଛି ଏକ ଔଷଧ ଯାହା ପ୍ଲେକ୍ ସୋରିଆସିସ ରୋଗର ଚିକିତ୍ସା ପାଇଁ ବ୍ୟବହୃତ ହୁଏ ।  ଏହା ମଧ୍ୟମରୁ ଗମ୍ଭୀର ଧରଣର ରୋଗ ପାଇଁ ଦିଆଯାଏ । ଚର୍ମ ତଳେ ଇଞ୍ଜେକସନ ଆକାରରେ ଏହା ଦିଆଯାଏ | 

ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଉପର ଶ୍ୱାସନଳୀ ସଂକ୍ରମଣ ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ସଂକ୍ରମଣ, ମୁଣ୍ଡବିନ୍ଧା, ଗଣ୍ଠି ଯନ୍ତ୍ରଣା, ଯକୃତ ସମସ୍ୟା ଏବଂ ଟିକାଗୁଡ଼ିକର ପ୍ରଭାବ ହ୍ରାସ ହୋଇପାରେ । ଗର୍ଭାବସ୍ଥାରେ ସୁରକ୍ଷା ଅସ୍ପଷ୍ଟ ଅଟେ । ଏହା ଏକ ମୋନୋକ୍ଲୋନାଲ ଆଣ୍ଟିବଡି ଯାହା ଇଣ୍ଟରଲୁକିନ-୨୩ କୁ ସଂଲଗ୍ନ ହୁଏ ଏବଂ ତାକୁ ଅବରୋଧ କରେ ।

୨୦୧୭ ମସିହାରେ ଆମେରିକା ଏବଂ ୟୁରୋପରେ ଡାକ୍ତରୀ ବ୍ୟବହାର ପାଇଁ ଗୁସେଲକୁମାବ ଅନୁମୋଦିତ ହୋଇଥିଲା ।  ଯୁକ୍ତରାଜ୍ୟରେ ୨୦୨୧ ମସିହା ସୁଦ୍ଧା ପ୍ରତି ୧୦୦ ମିଗ୍ରା ଗୁସେଲକୁମାବ ନିମନ୍ତେ ୨,୨୫୦ ପାଉଣ୍ଡ ଖର୍ଚ୍ଚ ହେଉଥିଲା । ଯୁକ୍ତରାଷ୍ଟ୍ରରେ ଏହି ପରିମାଣର ମୂଲ୍ୟ ପ୍ରାୟ ୧୧,୬୦୦ ଡଲାର ଥିଲା ।

 ଆଧାର 

ଶ୍ରେଣୀ:ଚିକିତ୍ସା ବିଜ୍ଞାନ
ଦେବୀ ଅଜିତ

ଦେବୀ ଅଜିତ ଜଣେ ଭାରତୀୟ ଅଭିନେତ୍ରୀ, ନୃତ୍ୟଶିଳ୍ପୀ ଏବଂ ମାଲାୟାଲମ୍ ଭାଷାର ଦୂରଦର୍ଶନ ବ୍ୟକ୍ତିତ୍ୱ । ସେ ତ୍ରିଭାଣ୍ଡ୍ରମ୍ ଲଜ୍ ଏବଂ ଇମାନୁଏଲ୍ ଭଳି ମାଲାୟଲମ୍ କଥାଚିତ୍ର ପାଇଁ ଜଣାଶୁଣା । ଭର୍ଜିନ୍ ରୋଡ୍ ନାମକ ଏକ କ୍ଷୁଦ୍ର ଚଳଚ୍ଚିତ୍ରରେ ମଧ୍ୟ ସେ କାମ କରିଥିଲେ । ବିଗତ ୨୦ ବର୍ଷ ଧରି ସ୍କାରଲେଟ୍ ନାମକ ଥିରୁବନନ୍ତପୁରମରେ ଏକ ବୁଟିକ୍ ମଧ୍ୟ ସେ ଚାଲାଉଛନ୍ତି ।

 ବ୍ୟକ୍ତିଗତ ଜୀବନ 
କେରଳର ଥିରୁବନନ୍ତପୁରମରେ ଜନ୍ମଗ୍ରହଣ କରିଥିଲେ ସେ । ତାଙ୍କ ବାପା ହେଉଛନ୍ତି ପ୍ରଫେସର ଭି. ରାମଚନ୍ଦ୍ରନ୍ ନାୟାର ଏବଂ ତାଙ୍କ ମାଆ ହେଉଛନ୍ତି ଏସ୍. ଲଲିତାମ୍ବିକା ଦେବୀ । ଏସିଆନେଟ୍ ଟିଭି ଚେନାଲ୍‌ରେ ଜଣେ ଉପସ୍ଥାପିକା ଭାବରେ ସେ ଆରମ୍ଭ କରିଥିଲେ ତାଙ୍କ ପେଶା ।  

୧୯ ବର୍ଷ ବୟସରେ ସେ ମାଲାୟଲମ୍ କଥାଚିତ୍ର ନିର୍ମାତା ଅଜିତ କୁମାରଙ୍କୁ ବିବାହ କରିଥିଲେ । ୧୯୯୩ ମସିହାରେ ତାଙ୍କ ଝିଅ ନନ୍ଦନା ଅଜିତ ଜନ୍ମ ହୋଇଥିଲେ । ୧୯୯୭ ମସିହାରେ ତାଙ୍କ ସ୍ୱାମୀଙ୍କର ଏକ ଦୁର୍ଘଟଣାରେ ମୃତ୍ୟୁ ହୋଇଥିଲା ।

 ଅଭିନୀତ କଥାଚିତ୍ର 
ବର୍ଷକଥାଚିତ୍ରଭୂମିକମନ୍ତବ୍ୟ୨୦୨୩ତାଲ୍ଜୱାନୁମ୍ ମୂଲ୍ଲାପୂବମ୨୦୨୨ଲାଲ୍ ଜୋସ୍ନନ୍ଦୁର ମାଆପର୍‌ଫ୍ୟୁମ୍ମାର୍ଗରେଟାଅଟୋରିକ୍ସାୱକରାନ୍ତେ ଭାର୍ଯ୍ୟାଶ୍ରେଲ୍ଲା ଲୁଇସ୍ହେଭେଓକିଲଶଲାଭା ମଜାଆମ୍ମାମ୍ୟୁଜିକ୍ ଭିଡିଓସୟାନ୍ନା ବର୍ତକାଳଉଷାମେରି ଆୱାଜ୍ ସୁନୋଡ. ଶ୍ୟାନି୨୦୨୧୧ସୁନାମିଜଲି୧୮ ଆୱାର୍ସ୍ଗୀତା୨୦୨୦ଫରେନ୍ସିକ୍ଦିବ୍ୟାର ମାଆଗୌତମାନ୍ତେ ରାଧାମଶ୍ରୀଲେଖାଥଲ୍ଲୁମ ପିଦିୟୁମ୍ଶୀଜା୨୦୧୯ରକ୍ତସକ୍ଷମଆଇଶାମାର୍କୋନି ମତାଇଲୁକାର ସ୍ତ୍ରୀଲୁକାଫରେନ୍ସିକ୍ ସର୍ଜନ୍ଲୋଟସ୍ ଆଇ ହସ୍ପିଟାଲ୍ନିଜେକର୍ପୋରେଟ୍ ଫିଲ୍ମ୨୦୧୮ଏନ୍ନାଲୁମ ଶରତ..?କାଇତୋଲା ଚଟନପୋନ୍ନାମ୍ମାକେନି
କିନାରତାମିଲମାଲାୟଲମ୍ଇଦିୟାପ୍ପମ୍ଉମ୍ମାକ୍ଷୁଦ୍ର ଚଳଚ୍ଚିତ୍ର୨୦୧୭ବର୍ଣ୍ଣୟତିଲ ଆଶଙ୍କାଡେନ୍ସ ଡେନ୍ସରେବତୀଟେକ୍ ଅଫ୍ଡ. ସୂସାନେଦେବାୟନମ୍ -ନୀତି-ବି ଦି ଫ୍ଲେମ୍କ୍ଷୁଦ୍ର ଚଳଚ୍ଚିତ୍ରଓମାନାତିଙ୍କଲଅମ୍ମାଆଲବମ୍୨୦୧୬ଓରେ ମୁଖମ୍ମେରୀ ଆନ୍ନାକୋଲୁମିଟ୍ଟାୟିଉନ୍ନିକ୍ରିଷ୍ଣନ୍‌ଙ୍କର ମାଆଗୁପିଆମିନାର ଜେଜେମାହାଲ୍ଲେଲୋୟାସୁସିମୁଧୁଗୌବପରୀକ୍ଷା ନିରୀକ୍ଷକଆକ୍ସନ୍ ହିରୋ ବିଜରୈଜୱାନର ମାଆ୨୦୧୫ଆଦି କାପ୍ୟାରେ କୋଟାମଣିନିର୍ଣ୍ଣାୟକମ୍କଲେକ୍ଟରଅପ୍ପାବୁମ୍ ବୀଞ୍ଜୁମ୍ବରର ମାଆମିଲିହଷ୍ଟେଲ୍ ୱାଡେନ୍ମରିୟମ୍ ମୁକ୍କୁକାଥେରିନାୟେନ୍ନାଇ ଅରିନ୍ଧାଲ୍ସତ୍ୟଦେବର ପାରିବାରିକ ବନ୍ଧୁତାମିଲ ଫିଲ୍ମ୨୦୧୪ଓନ୍ନୁମ ମିଣ୍ଡାଟେଲିଜି ଜୋସ୍ପେରୁଚାଜିଫ୍ରାନ୍ସିସ୍ କୁଞ୍ଜପ୍ପାନସୂରାଇୟାଡାଲୁ -ତାମିଲ ଫିଲ୍ମଅଙ୍କୁରମ୍ଅମ୍ମାକ୍ଷୁଦ୍ର ଚଳଚଚିତ୍ର୨୦୧୩ଜାଚାରିୟାଡ଼ୁ ଗର୍ଭିନିକାଲଜାଇରାର ମାଆକାଞ୍ଚିରୁଗମିନିଇମ୍ମାନୁଏଲ୍ସ୍ୟାଣ୍ଡି ଉଇଲ୍‍ସମ୍ଭର୍ଜିନ୍ ରୋଡ଼ଅରୁନ୍ଧତୀ୨୦୧୨ଟ୍ରିବାଣ୍ଡ୍ରମ୍ ଲଜ୍ଜରିନାକୁପିଡ୍ବିଜୟଲକ୍ଷ୍ମୀକ୍ଷୁଦ୍ର ଚଳଚଚିତ୍ରସ୍ତ୍ରୀ ପରବମ ନବମ -ଟେଲିଫିଲ୍ମଅରିକିଲ ଓରାଲ କୁଡ଼େହେମାଟେଲିଫିଲ୍ମ୨୦୦୯ସୀତା କଲ୍ୟାଣମ୍ଦେବୀ୨୦୦୩ଇଭର୍ରୀତା୨୦୦୨ଉତ୍ତରାବିଶାଲମ୍୨୦୦୦ମଜାଗାୟତ୍ରୀପ୍ରଥମ କଥାଚିତ୍ର

 ଅନ୍ୟାନ୍ୟ କାର୍ଯ୍ୟ 

 ପୋଷାକ ଡିଜାଇନର୍ ଭାବରେ 

 କାର୍ (୧୯୯୭)

 କଥାଚିତ୍ର ନିର୍ମାଣ 

 ପଞ୍ଚାରା ପାଲୁ ମିତ୍ତାଇ (ପୂର୍ବ-ଉତ୍ପାଦନ)
 କାର୍ (1997)

 ଦୂରଦର୍ଶନ 

 ଦୂରଦର୍ଶନ ଧାରାବାହିକ 

 ମନଲ ନାଗାରାମ (ଡିଡି ମାଲାୟାଲମ୍)
 ନକ୍ଷତ୍ରଙ୍ଗଲ ଆରିଏଟ୍ (ଡିଡି ମାଲାୟାଲମ୍)
 ଇରାନ ନୀଲାଭୁ (ଫ୍ଲାୱାର୍ସ୍ ଟିଭି )
 କ୍ଷଣପ୍ରଭଚଞ୍ଚଲମ୍ (ଅମୃତା ଟିଭି)

 ଆଧାର 

 ବାହାର ଲିଙ୍କ୍ 

 
ଶ୍ରେଣୀ:ଭାରତୀୟ ଦୂରଦର୍ଶନ ଅଭିନେତ୍ରୀ
ଶ୍ରେଣୀ:ତାମିଲ କଥାଚିତ୍ର ଅଭିନେତ୍ରୀ
ଶ୍ରେଣୀ:ମାଲାୟଲମ କଥାଚିତ୍ର ଅଭିନେତ୍ରୀ
ଶ୍ରେଣୀ:ଜୀବିତ ବ୍ୟକ୍ତି
ପେଗଫିଲଗ୍ରାଷ୍ଟିମ

ପେଗଫିଲଗ୍ରାଷ୍ଟିମ, ଅନ୍ୟମାନଙ୍କ ମଧ୍ୟରେ ନ୍ୟୁଲାଷ୍ଟା ଏକ ବିକ୍ରୟ ନାମ,  ହେଉଛି ଏକ ଔଷଧ ଯାହା କେମୋଥେରାପି କିମ୍ବା ବିକିରଣ ରୋଗରେ କମ୍ ନିଉଟ୍ରୋଫିଲ ଥିଲେ ତାହାର ଚିକିତ୍ସା ନିମନ୍ତେ ବ୍ୟବହାର କରାଯାଏ ।  ଏହାର ଉପକାର ଫିଲଗ୍ରାଷ୍ଟିମ୍ ସହିତ ସମାନ କିନ୍ତୁ ବାରମ୍ବାର ଦିଆଯିବା ଆବଶ୍ୟକ ନୁହେଁ । ଚର୍ମ ତଳେ ଇଞ୍ଜେକସନ ଆକାରରେ ଦିଆଯାଏ ।

ସାଧାରଣ ପାର୍ଶ୍ୱ ପ୍ରତିକ୍ରିୟାରେ ହାଡ଼ ଯନ୍ତ୍ରଣା ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ପ୍ଲିହା ଫାଟିବା,  ବୟସ୍କଙ୍କ ଶ୍ୱାସକ୍ରିୟା ସମସ୍ୟା ସିଣ୍ଡ୍ରୋମ (ADRS) ଏବଂ ଆନାଫାଇଲକ୍ସିସ୍ ହୋଇପାରେ । ଏହା ଫିଲଗ୍ରାଷ୍ଟିମର ଏକ ପେଗିଲେଟେଡ ଫର୍ମ, ଏକ ରେକମ୍ବିନାଣ୍ଟ ଗ୍ରାନୁଲୋସାଇଟ୍ କଲୋନୀ-ଉତ୍ତେଜକ କାରକ (GCSF) |  ଏହା ଅସ୍ଥି ମଜ୍ଜା ଦ୍ୱାରା ଶ୍ୱେତ ରକ୍ତ କଣିକା (ଲ୍ୟୁକୋସାଇଟ୍) ଉତ୍ପାଦନକୁ ବୃଦ୍ଧି କରିଥାଏ 

୨୦୦୨ ମସିହାରେ ଆମେରିକା, ୟୁରୋପ ଏବଂ ଅଷ୍ଟ୍ରେଲିଆରେ ଡାକ୍ତରୀ ବ୍ୟବହାର ପାଇଁ ପେଗଫିଲଗ୍ରାଷ୍ଟିମ ଅନୁମୋଦିତ ହୋଇଥିଲା ।   ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଜରୁରୀ ଔଷଧ ତାଲିକାରେ ଅଛି । ଯୁକ୍ତରାଷ୍ଟ୍ରରେ ୨୦୨୧ ସୁଦ୍ଧା ଏହାର ଏକ ମାତ୍ରା ପ୍ରାୟ ୬,୨୦୦ ଡଲାର ଅଟେ; ଯଦିଓ ଏକ ବାୟୋସିମିଲାର ପ୍ରତି ଡୋଜର ମୂଲ୍ୟ ୩,୮୦୦ ଡଲାର ।  ଯୁକ୍ତରାଜ୍ୟରେ ଏହି ରାଶିର ମୂଲ୍ୟ ମୂଲ୍ୟ ୪୧୦ ପାଉଣ୍ଡ ଅଟେ ।

 ଆଧାର 

ଶ୍ରେଣୀ:ଚିକିତ୍ସା ବିଜ୍ଞାନ
ଶାଗୁଫ୍ତା ଅଲ୍ଲୀ

ଶାଗୁଫ୍ତା ଅଲ୍ଲୀ ଜଣେ ଭାରତୀୟ ଅଭିନେତ୍ରୀ, ଯିଏକି ମୁଖ୍ୟତୟ କଥାଚିତ୍ର ଓ ଦୂରଦର୍ଶନରେ କାମ କରନ୍ତି । ସେ ପୁନର୍ ବିବାହ, ଏକ୍ ବୀର୍ କି ଅରଦାସ... ବୀରା, ଶଶୁରାଲ୍ ସୀମର୍ କା ଏବଂ ସାଥ୍ ନିଭାନା ସାଥିୟା ଆଦି ଧାରାବାହିକରେ ଅଭିନୟ ପାଇଁ ଜଣାଶୁଣା । ୨୦୧୮ ମସିହାରେ, ସେ କଲର୍ସ ଟିଭିରେ ପ୍ରସାରିତ ଧାରାବାହିକ ବେପନାଃରେ ଅଭିନୟ କରିଥିଲେ । ଜଣାଶୁଣା ଅଭିନେତା ରଜନୀକାନ୍ତଙ୍କ ସହ ଏକ ତାମିଲ କଥାଚିତ୍ରେ ସେ ଏକ ଆଇଟମ୍ ଗୀତରେ ନୃତ୍ୟ କରିଛନ୍ତି ।

ଅଭିନୟ ଜୀବନ 
 ଅଭିନୀତ ଧାରାବାହିକ 
 ୧୯୮୯: ଦର୍ଦ
 ୧୯୯୦: ଅଗର୍ ଐସା ହୋତା ତୋ
 ୧୯୯୩-୧୯୯୮: କାନୁନ୍
 ୧୯୯୩-୧୯୯୮: ପରମ୍ପରା
 ୧୯୯୩: ଜୁନୁନ୍
 ୧୯୯୫: ଜି ହରର ଶୋ
 ୧୯୯୮-୯୯: ସାଁସ୍
 ୨୦୦୧-୦୫ ଦିଶାୟେଁ
 ୨୦୦୨-୦୫ ସଞ୍ଜୀବନୀ: ଏ ମେଡିକାଲ୍ ବୁନ୍
 ୨୦୦୪: ଇସେ କେହେତେ ହୈ ଗୋଲ୍‌ମାଲ୍ ଘର୍
 ୨୦୦୫-୨୦୧୦: ୱୋ ରେହନେ ୱାଲି ମେହେଲୋଁ କି
 ୨୦୦୬-୦୮ <i id="mwSA">ଜାରା</i>
 ୨୦୧୦: ଶଶୁରାଲ୍ ଗେନ୍ଦା ଫୁଲ୍
 ୨୦୧୧: ଶଶୁରାଲ୍ ସିମର କା
 ୨୦୧୨-୨୦୧୩: ପୁନର୍ ବିବାହ
 ୨୦୧୨: ମାଧୁବାଲା - ଏକ ଇଶ୍କ୍ ଏକ୍ ଜୁନୁନ୍
 ୨୦୧୩-୨୦୧୫: ଏକ ବୀର୍ କି ଅରଦାସ... ବୀରା
 ୨୦୧୩: ଅଦାଲତ
 ୨୦୧୬-୨୦୧୭: ସାଥ୍ ନିଭାନା ସାଥିଆ
 ୨୦୧୮: ବେପାନାଃ

 ଅଭିନୀତ କଥାଚିତ୍ର 
 କାନୁନ୍ ଅପ୍ନା ଆପ୍ନା (୧୯୮୯)
 ଇନ୍ଦ୍ରଜିତ୍ (୧୯୯୧) |
 ଜିରାଫ୍ଟ  (୧୯୯୨)
 କିସମେ କିତ୍‌ନା ହୈ ଦମ୍ (୧୯୯୨)
 ଗରଦିସ୍ (୧୯୯୩)
 ଗଙ୍ଗା ଜାମୁନା କି ଲଲ୍‌କାର (୧୯୯୧)
 ଅଜୋବା (୧୯୯୧)
 ଆଇ ଲଭ୍ ଇଣ୍ଡିଆ (୧୯୯୩)
 ଉଜାଇପାଲି (୧୯୯୩)
 ହିରୋ ନମ୍ବର ୱାନ୍ (୧୯୯୭)
 ମେହେନ୍ଦୀ (୧୯୯୮)
 ସିର୍ଫ୍ ତୁମ୍ (୧୯୯୯) |
 ଇଣ୍ଟରନ୍ୟାସନାଲ୍ ଖିଲାଡ଼ି (୧୯୯୯) |
 ଗ୍ୟାଙ୍ଗ୍ (୨୦୦୦)
 ଇସି ଲାଇଫ୍ ମେଁ (୨୦୧୦)
 ମାଇଁ ଫାଦର୍ ଗଡ୍‌ଫାଦର୍ (୨୦୧୪)
 ଲୈଲା ମଜନୁ (୨୦୧୮)

 ଆଧାର 

 ବାହାର ଲିଙ୍କ୍ 
 
 

ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଭାରତୀୟ ଦୂରଦର୍ଶନ ଅଭିନେତ୍ରୀ
ଶ୍ରେଣୀ:ଭାରତୀୟ କଥାଚିତ୍ର ଅଭିନେତ୍ରୀ
ଶ୍ରେଣୀ:ହିନ୍ଦୀ କଥାଚିତ୍ର ଅଭିନେତ୍ରୀ
ସାଣ୍ଡ୍ରା ଆମି

ସାଣ୍ଡ୍ରା ଆମି ଜଣେ ଭାରତୀୟ ଅଭିନେତ୍ରୀ ଓ ଉପସ୍ଥାପିକା, ଯିଏକି ମୁଖ୍ୟତଃ ଦକ୍ଷିଣ ଭାରତୀୟ କଥାଚିତ୍ର (ତାମିଲ ଓ ମାଲାୟାଲମ୍) ଓ ଦୂରଦର୍ଶନରେ ଅଭିନୟ ତଥା ଉପସ୍ଥାପିକା ଭାବରେ କାର୍ଯ୍ୟ କରନ୍ତି ।

 ଅଭିନୟ ଜୀବନ 
ଆମି ଏକ ମାଲାୟାଲମ୍ କଥାଚିତ୍ର କସ୍ତୁରୀମନରେ ଜଣେ ପାର୍ଶ୍ୱ ଅଭିନେତ୍ରୀ ଭାବରେ କାମ କରିବା ଆରମ୍ଭ କରିଥିଲେ । ଏବଂ ପରେ ସେ ତାମିଲ ଓ ମାଲାୟାଲମ୍ ଭାଷାର କଥାଚିତ୍ରରେ ନାୟିକା ଭାବରେ ଅଭିନୟ କରିଥିଲେ । ତାଙ୍କ ଅଭିନୀତ ତାମିଲ କଥାଚିତ୍ର ମଧ୍ୟରେ ପୋରାଲୀ, ସିଭାପୁ ଏନାକ୍କୁ ପିଡିକକମ୍, କାଥାଇ ଥିରାଇକଥାଇ ବାସନାମ୍ ଆଇୟାକ୍କମ୍, ଉରୁମିନ୍ ଏବଂ ସିଙ୍ଘମ୍ ୩ ଆଦି ଅନ୍ୟତମ ।

 ଆଧାର 

 ବାହାର ଲିଙ୍କ୍ 
 

ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଭାରତୀୟ ଦୂରଦର୍ଶନ ଅଭିନେତ୍ରୀ
ଶ୍ରେଣୀ:ଭାରତୀୟ କଥାଚିତ୍ର ଅଭିନେତ୍ରୀ
ଶ୍ରେଣୀ:ମାଲାୟଲମ କଥାଚିତ୍ର ଅଭିନେତ୍ରୀ
ଶ୍ରେଣୀ:ତାମିଲ କଥାଚିତ୍ର ଅଭିନେତ୍ରୀ
ଟ୍ରାମାଟେନିବ

ଟ୍ରାମାଟେନିବ, ଏକ ବେପାର ନାମ ମେକିନିଷ୍ଟ,  ହେଉଛି ଏକ ଔଷଧ ଯାହା କିଛି ପ୍ରକାରର ମେଲାନୋମା, ଅଣ-ଛୋଟ କୋଷ ଫୁସଫୁସ କର୍କଟ ଏବଂ ଆନାପ୍ଲାଷ୍ଟିକ ଥାଇରଏଡ କର୍କଟ ରୋଗର ଚିକିତ୍ସା ପାଇଁ ବ୍ୟବହୃତ ହୁଏ ।  ନିର୍ଦ୍ଦିଷ୍ଟ ଭାବରେ ଏହା ବିଆରଏଏଫ ଭି୬୦୦ଇ (BRAF V600E) ମ୍ୟୁଟେସନ୍ ଯୋଗୁ ହେଉଥିବା କର୍କଟ ପାଇଁ ବ୍ୟବହୃତ ହୁଏ । ଏହା ପାଟିରେ ଦିଆଯାଏ ।

ସାଧାରଣ ପାର୍ଶ୍ୱ ପ୍ରତିକ୍ରିୟାରେ ରାସ, ତରଳ ଝାଡ଼ା, ଥକାପଣ, ଫୁଲା, ବାନ୍ତି, ଏବଂ ଜ୍ୱର ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ନୂତନ ଧରଣର କର୍କଟ, ରକ୍ତସ୍ରାବ, କୋଲାଇଟିସ୍, ରକ୍ତ ଜମାଟ ବାନ୍ଧିବା ଏବଂ ହୃଦ୍‌ପାତ ହୋଇପାରେ । ଗର୍ଭାବସ୍ଥାରେ ବ୍ୟବହାର କଲେ ଶିଶୁର କ୍ଷତି ହୋଇପାରେ । ଏହା ଏକ ଏମଇକେ (MEK) ପ୍ରତିବନ୍ଧକ ଏବଂ ଉଭୟ ଏମଇକେ୧ (MEK1) ଏବଂ ଏମଇକେ୨ (MEK2) କୁ ଅବରୋଧ କରି କାର୍ଯ୍ୟକ୍ଷମ ହୁଏ ।

୨୦୧୩ରେ ଯୁକ୍ତରାଷ୍ଟ୍ରରେ ଏବଂ ୨୦୧୪ରେ ୟୁରୋପରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଟ୍ରାମାଟେନିବ ଅନୁମୋଦିତ ହୋଇଥିଲା ।  ଯୁକ୍ତରାଜ୍ୟରେ ଏକ ମାସର ଔଷଧ ଖର୍ଚ୍ଚ ୨୦୨୧ ସୁଦ୍ଧା ପ୍ରାୟ ୪,୮୦୦ ଖର୍ଚ୍ଚ କରିଥାଏ । ଯୁକ୍ତରାଷ୍ଟ୍ରରେ ଏହି ରାଶିର ମୂଲ୍ୟ ପ୍ରାୟ ୧୩,୨୦୦ ଡଲାର ଅଟେ । 

 ଆଧାର 

ଶ୍ରେଣୀ:ଚିକିତ୍ସା ବିଜ୍ଞାନ
ଚନ୍ଦନ ଆନନ୍ଦ

ଚନ୍ଦନ କେ ଆନନ୍ଦ (ଜନ୍ମ: ୨୩ ଅକ୍ଟୋବର ୧୯୮୦) ଜଣେ ଭାରତୀୟ ଅଭିନେତା ଯିଏକି ହିନ୍ଦୀ କଥାଚିତ୍ର ଓ ଦୂରଦର୍ଶନ ଧାରାବାହିକ ଆଦିରେ କାମ କରନ୍ତି ।

 ଅଭିନୟ ଜୀବନ 

 କଥାଚିତ୍ର 
ବର୍ଷ କଥାଚିତ୍ର ଭୂମିକା ମନ୍ତବ୍ୟ ୨୦୦୫ ମିଷ୍ଟର୍ ୟା ମିସ୍ ଲିଫ୍ଟ ମ୍ୟାନ୍ ୨୦୦୭ କାଫିଲା ଦୀପ୍ ସିଂ ୨୦୦୭ ଚୈନ୍ କୁଲି କି ମେନ୍ କୁଲି ୨୦୦୯ ଲଭ୍ ଆଜ୍ କଲ୍ ୨୦୦୯ ଆଲୁ ଚାଟ୍ ୨୦୧୬ ପରଚେଦ୍  ୨୦୧୯ ଦି ବଡି ୨୦୨୦ ଗୁଞ୍ଜନ ସକ୍ସେନା: ଦି କାର୍ଗିଲ୍ ଗାର୍ଲ  ୨୦୨୪ ଫାଇଟର୍

 ଦୂରଦର୍ଶନ 
ବର୍ଷ ଧାରାବାହିକ ଭୂମିକା ଚ୍ୟାନେଲ୍  ମନ୍ତବ୍ୟ ୨୦୦୯-୨୦୧୦ ୟେ ପ୍ୟାର୍ ନା ହୋଗା କମ୍ ଓମି କଲର୍ସ ଟିଭି ୨୦୧୩-୨୦୧୪ ଦି ଆଡ୍‌ଭେଞ୍ଚର୍ ଅଫ୍ ହାତିମ୍ ଲାଇଫ୍ ଓକେ  ୨୦୧୪-୨୦୧୫ ଧର୍ମଶାସ୍ତ୍ର ଯୁଧିଷ୍ଠିର ଏପିକ୍ ଟିଭି ୨୦୧୫ ରବୀନ୍ଦ୍ରନାଥ ଠାକୁରଙ୍କ କାହାଣୀ ଏପିକ୍ ଟିଭି ୨୦୧୫-୨୦୧୬ ଭାଗେ ରେ ମନ୍ ରାଘବ ଜିନ୍ଦେଗୀ ୨୦୧୭ ପ୍ରେମ ୟା ପହେଲି - ଚନ୍ଦ୍ରକାନ୍ତା କ୍ରୁର ସିଂହ ଲାଇଫ୍ ଓକେ ୨୦୧୯ ଝାନ୍‌ସି କି ରାନୀ ଘୌସ୍ ଖାନ୍ କଲର୍ସ ଟିଭି ୨୦୨୦-୨୦୨୧ ବାରିଷ୍ଟର ବାବୁ ବିନୟ ରାୟ ଚୌଧୁରୀ କଲର୍ସ ଟିଭି ୨୦୨୨ ମିଟ୍: ବଦଲେଗି ଦୁନିୟା କି ରୀତ୍ ଅଭୟ ରାଣା ଜି ଟିଭି ୨୦୨୨-୨୦୨୩ ଅଲି ବାବା ସଦ୍ଦାମ ସୋନି ସବ୍ ୨୦୨୨-୨୦୨୩ ଦୁର୍ଗା ଔର୍ ଚାରୁ ବିନୟ ରାୟ ଚୌଧୁରୀ କଲର୍ସ ଟିଭି

 ୱେବ୍ ସିରିଜ୍ 
ବର୍ଷ ସିରିଜ୍ ଭୂମିକା ପ୍ଲାଟଫର୍ମ ମନ୍ତବ୍ୟ ୨୦୧୯ ରଙ୍ଗବାଜ୍ ରଞ୍ଜନ ତିୱାରୀ ଜୀ ୫ ୨୦୨୩ କ୍ଲାସ୍ ସୁରଜ ଅହୁଜା ନେଟଫ୍ଲିକ୍ସ  ୨୦୨୩ କ୍ୟାମ୍ପସ୍ ବିଟ୍ସ ସେଖାୱତ୍ ଆମାଜନ୍ ପ୍ରାଇମ୍ ଭିଡ଼ିଓ

 ଆଧାର 

 ବାହାର ଆଧାର 
 

ଶ୍ରେଣୀ:୧୯୮୦ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ହିନ୍ଦୀ କଥାଚିତ୍ର ଅଭିନେତା
ଶ୍ରେଣୀ:ହିନ୍ଦୀ ଦୂରଦର୍ଶନ ଅଭିନେତା
ମେଗେଷ୍ଟ୍ରୋଲ

ମେଗେଷ୍ଟ୍ରୋଲ (MGA), ଅନ୍ୟମାନଙ୍କ ମଧ୍ୟରେ ଏକ ବିକ୍ରୟ ନାମ ମେଗେସ, ହେଉଛି ଏକ ଔଷଧ ଯାହା ମୁଖ୍ୟତଃ କ୍ୟାଚେକ୍ସିଆ ପରି ଅପଚୟ ସିଣ୍ଡ୍ରୋମଗୁଡିକର ଚିକିତ୍ସା ପାଇଁ ଭୋକ ଉଦ୍ରେକ‌କାରୀ ଭାବରେ ବ୍ୟବହୃତ ହୁଏ |  ଏହା ସ୍ତନ କର୍କଟ ଏବଂ ଏଣ୍ଡୋମେଟ୍ରିଆଲ୍ କର୍କଟ ରୋଗର ଚିକିତ୍ସା ପାଇଁ ମଧ୍ୟ ବ୍ୟବହୃତ ହୁଏ ଏବଂ ଜନ୍ମ ନିୟନ୍ତ୍ରଣରେ ବ୍ୟବହୃତ ହୁଏ ।  ଜନ୍ମ ନିୟନ୍ତ୍ରଣରେ ଇଷ୍ଟ୍ରୋଜେନ୍ ସହିତ ମିଶ୍ରିତ ହୋଇଥିଲେ ମଧ୍ୟ ମେଗେଷ୍ଟ୍ରୋଲ ସାଧାରଣତ ଏକକ ଭାବରେ ପ୍ରସ୍ତୁତ କରାଯାଇଥାଏ ।  ଏହା ସାଧାରଣତଃ  ପାଟିରେ ଦିଆଯାଏ ।

ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଓଜନ ବୃଦ୍ଧି, ଯୋନୀ ରକ୍ତସ୍ରାବ, ଅଇ, ଉଚ୍ଚ ରକ୍ତଚାପ, ଉଚ୍ଚ ରକ୍ତ ଶର୍କରା, ଏବଂ ରାସ ଅନ୍ତର୍ଭୁକ୍ତ ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ରକ୍ତ ଜମାଟ ବାନ୍ଧିପାରେ । ଗର୍ଭାବସ୍ଥାରେ କିମ୍ବା ସ୍ତନ୍ୟପାନ ସମୟରେ ଏହା ବ୍ୟବହାର କଲା ଶିଶୁର କ୍ଷତି କରିପାରେ । ଏହା ଏକ ଉତ୍ପାଦିତ ପ୍ରୋଜେଷ୍ଟିନ । ଏହା କିପରି ଓଜନ ବୃଦ୍ଧି କରିବାରେ ସାହାଯ୍ୟ କରେ, ତାହା ଅସ୍ପଷ୍ଟ ।

ମେଗେଷ୍ଟ୍ରୋଲ୍ ୧୯୫୯ ମସିହାରେ ପ୍ୟାଟେଣ୍ଟ୍ ହୋଇଥିଲା ଏବଂ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ, ବିଶେଷ ଭାବରେ ଜନ୍ମ ନିୟନ୍ତ୍ରଣ ବଟିକା ଭାବରେ ୧୯୬୩ରେ ପ୍ରବର୍ତ୍ତିତ ହୋଇଥିଲା ।  ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ ।  ଯୁକ୍ତରାଜ୍ୟରେ ୧୬୦ ମିଗ୍ରା ବିଶିଷ୍ଟ ୩୦ଟି ବଟିକାର ମୂଲ୍ୟ ୨୦୨୧ ସୁଦ୍ଧା ୨୦ ପାଉଣ୍ଡ ଅଟେ । ଯୁକ୍ତରାଷ୍ଟ୍ରରେ ଏହି ରାଶିର ମୂଲ୍ୟ ପ୍ରାୟ ୨୩ ଡଲାର ଅଟେ । ଏହା ବିଶ୍ୱରେ ଅନେକ ଦେଶରେ ବିକ୍ରି ହୁଏ । 

 ଆଧାର 

ଶ୍ରେଣୀ:ଚିକିତ୍ସା ବିଜ୍ଞାନ
ଏକ୍ସ-ସଂଯୁକ୍ତ ଆଗାମାଗ୍ଲୋବୁଲିନେମିଆ

ଏକ୍ସ-ସଂଯୁକ୍ତ ଆଗାମାଗ୍ଲୋବୁଲିନେମିଆ ( XLA ) ହେଉଛି ଏକ ଜେନେଟିକ୍ ବ୍ୟାଧି ଯାହା ସଂକ୍ରମଣର ମୁକାବିଲା ପାଇଁ ଶରୀରର କ୍ଷମତାକୁ ପ୍ରଭାବିତ କରିଥାଏ । ଯେଉଁମାନେ ପ୍ରଭାବିତ ହୁଅନ୍ତି, ସେମାନେ ପ୍ରାୟ ଛଅ ମାସ ବୟସରେ ବାରମ୍ବାର ନିମୋନିଆ, ମଧ୍ୟକର୍ଣ୍ଣ ପ୍ରଦାହ, ସେଲ୍ୟୁଲାଇଟିସ, ତରଳ ଝାଡ଼ା ଏବଂ ନେତ୍ରାବର ପ୍ରଦାହ ଭଳି ସଂକ୍ରମଣର ଶିକାର ହୁଅନ୍ତି । ଅନ୍ୟାନ୍ୟ ଲକ୍ଷଣ ମଧ୍ୟରେ ଟନସିଲର ଏବଂ ଲସିକା ଗ୍ରନ୍ଥିର ଅଭାବ ଥାଏ । ଜଟିଳତା ମଧ୍ୟରେ ବ୍ରୋଙ୍କିଏକ୍ଟାସିସ୍ ଏବଂ କର୍କଟ ରୋଗ ହୋଇପାରେ ।

ଅଏହା ବ୍ରୁଟନ୍ ର ଟାଇରୋସିନ୍ କାଇନନେଜ (Btk) ଜିନର ବିଭିନ୍ନ ପରିବର୍ତ୍ତନ ଯୋଗୁ ଘଟିଥାଏ ଏବଂ ଏକ X- ସଂଯୁକ୍ତ ରିସେସିଭ ଉତ୍ତରାଧିକାରୀ ସୂତ୍ରରେ ମିଳିଥାଏ ।  ଅନ୍ତର୍ନିହିତ ପ୍ରକ୍ରିଯାରେ ପରିପକ୍ୱ ବି କୋଷ ଗଠନ କରିବାରେ  ଅକ୍ଷମତା, ଏବଂ ଏହିପରି ଆଣ୍ଟିବଡି ତିଆରି କରିବାରେ ଅକ୍ଷମତା ହୋଇଥାଏ । ଏହା ଏକ ପ୍ରକାର ପ୍ରାଥମିକ ପ୍ରତିରକ୍ଷା ପ୍ରତିରୋଧକ ଅଭାବ ଅବସ୍ଥା । ସାଧାରଣତଃ ରକ୍ତରେ କମ୍ ଇମ୍ୟୁନୋଗ୍ଲୋବୁଲିନ୍ ବା ଆଣ୍ଟିବଡି ଏବଂ ରକ୍ତରେ କମ ବି କୋଷ ଥାଏ ଯାହା ଜେନେଟିକ୍ ପରୀକ୍ଷଣ ଦ୍ୱାରା ରୋଗ ନିର୍ଣ୍ଣୟ  ହୋଇପାରିବ ।

ଏହି ରୋଗର କୌଣସି ଉପଶମ ନାହିଁ । ଚିକିତ୍ସା ସାଧାରଣତଃ  ଏକ ଶିରାରେ (IVIG) କିମ୍ବା ଚର୍ମତଳ (SCIG) ମାଧ୍ୟମରେ ଇମ୍ୟୁନୋଗ୍ଲୋବୁଲିନ୍ ଥେରାପି ଇଞ୍ଜେକସନ ସହିତ ହୋଇଥାଏ  ଯେତେବେଳେ ସଂକ୍ରମଣ ହୁଏ, ସାଧାରଣତଃ ଅଧିକ ଆଣ୍ଟିବାୟୋଟିକ୍ସ ଆବଶ୍ୟକ ହୁଏ ।  ସଂକ୍ରମଣକୁ ରୋକିବା ପାଇଁ ଦୀର୍ଘକାଳୀନ ଆଣ୍ଟିବାୟୋଟିକ୍ ବ୍ୟବ‌ହାର ମଧ୍ୟ ଆବଶ୍ୟକ ହୋଇପାରେ। ପ୍ରଭାବିତ ବ୍ୟକ୍ତିମାନେ ଜୀବନ୍ତ ଟିକା ବ୍ୟତୀତ ସମସ୍ତ ଟିକା ଗ୍ରହଣ କରିବା ଉଚିତ ।  ବଞ୍ଚିବା ପାଇଁ ଚିକିତ୍ସା ଆବଶ୍ୟକ ଏବଂ ଚିକିତ୍ସା ବଞ୍ଚିବା ସାଧାରଣତ ୪୦ ବର୍ଷ ବୟସରୁ ଅଧିକ ଅଟେ ।

୧୦୦,୦୦୦ ଜୀବନ୍ତ ନବଜାତ ପୁରୁଷଙ୍କ ମଧ୍ୟରୁ ଏହି ରୋଗ ପ୍ରାୟ ଜଣକୁ ପ୍ରଭାବିତ କରେ । ଏହାକୁ ୧୯୫୨ ମସିହାରେ ଓଗଡେନ୍ ବ୍ରୁଟନ୍ ବର୍ଣ୍ଣନା କରିଥିଲେ ଏବଂ ଏହା ପ୍ରଥମ ଜଣାଶୁଣା ପ୍ରାଥମିକ ପ୍ରତିରକ୍ଷା ପ୍ରତିରୋଧକ ବ୍ୟାଧି ଥିଲା ।  ୧୯୭୦ ଦଶକରେ ଏହା ନିମନ୍ତେ ପ୍ରଭାବଶାଳୀ ଚିକିତ୍ସା ଉପଲବ୍ଧ ହେଲା; ତଥାପି, ବ‌ହୁତ ମହଙ୍ଗା ହୋଇଥାଏ ।| 

 ଆଧାର 

ଶ୍ରେଣୀ:ଚିକିତ୍ସା ବିଜ୍ଞାନ
ସାହିଲ ଆନନ୍ଦ

ସାହିଲ ଆନନ୍ଦ (ଜନ୍ମ: ୧ ଜାନୁଆରୀ ୧୯୮୯) ଜଣେ ଭାରତୀୟ ଅଭିନେତା ଯିଏକି ହିନ୍ଦୀ କଥାଚିତ୍ର, ଦୂରଦର୍ଶନ ଧାରାବାହିକ, ୱେବ୍ ସିରିଜ୍ ଆଦିରେ କାମ କରନ୍ତି । ସେ ଷ୍ଟୁଡେଣ୍ଟ ଅଫ୍ ଦି ଇୟର ଭାଗ ୧ ଓ ୨ ତଥା ଭୁଟ୍ ସିଲେକ୍ଟରେ ପ୍ରସାରିତ ବବଲୁ ହାପି ହୈ, ବ୍ୟାନ୍‌ଡ୍ ୱେବ୍‌ସିରିଜ୍ ଏବଂ ଦୂରଦର୍ଶନ ଧାରାବାହିକ କସୌଟି ଜିନ୍ଦଗି କେ ପାଇଁ ଜଣାଶୁଣା । ସେ ଏମ୍‌ଟିଭି ରୋଡ଼ିଜ୍ ୪ରେ ଭାଗ ନେଇଥିଲେ ଏବଂ ବିଗ୍ ବସ୍ ୧୦ରେ ମଧ୍ୟ ଅଂଶଗ୍ରହଣ କରିଥିଲେ । ପ୍ରାୟ ୬୦ଟିରୁ ଅଧିକ ଦୂରଦର୍ଶନ ବିଜ୍ଞାପନ ଏବଂ ୩ଟି ମ୍ୟୁଜିକ୍ ଭିଡ଼ିଓରେ ସେ କାମ କରିଛନ୍ତି ।

 ବ୍ୟକ୍ତିଗତ ଜୀବନ 
ଆନନ୍ଦ ଡିସେମ୍ବର ୨୦୧୧ରେ ରଣଜିତ୍ ମୋଙ୍ଗାଙ୍କୁ ବିବାହ କରିଥିଲେ । ୧୪ ଅପ୍ରେଲ ୨୦୨୧ରେ ତାଙ୍କ ପ୍ରଥମ ସନ୍ତାନ ଜନ୍ମ ହୋଇଥିଲା ।

 ଅଭିନୟ ଜୀବନ 
 ଅଭିନୀତ କଥାଚିତ୍ର 
ବର୍ଷ କଥାଚିତ୍ର ଭୂମିକା ମନ୍ତବ୍ୟ ଆଧାର ୨୦୧୨ ଷ୍ଟୁଡେଣ୍ଟ ଅଫ୍ ଦି ଇଅର୍ ଜିତ୍ ଖୁରାନା ପ୍ରଥମ କଥାଚିତ୍ର ୨୦୧୩ ବ୍ୟାଙ୍ଗ୍ ବ୍ୟାଙ୍ଗ୍ ବ୍ୟାଙ୍କ୍କ୍  ୨୦୧୪ ବବଲୁ ହାପି ହୈ ଯତିନ୨୦୧୬ ହୈ ଅପ୍‌ନା ଦିଲ୍ ତୋ ଆୱାରା ଟୋନି ସିଂହ  ଲଭ୍ ଡେ - ପ୍ୟାର୍ କା ଦିନ୍ ସ୍ୟାଣ୍ଡି  ୨୦୧୯ ଷ୍ଟୁଡେଣ୍ଟ ଅଫ୍ ଦି ଇଅର୍ ୨ ଜିତ୍ ଖୁରାନା

 ଦୂରଦର୍ଶନ 
ବର୍ଷ କାର୍ଯ୍ୟକ୍ରମ ଭୂମିକା ମନ୍ତବ୍ୟ ଆଧାର ୨୦୦୬ ଏମ୍‌ଟିଭି ରୋଡ଼ିଜ୍ ୪ ପ୍ରତିଯୋଗୀ୨୦୦୮ଏମ୍‌ଟିଭି ସ୍ପ୍ଲିଟ୍ସଭିଲ୍ଲା ୧ ୨୦୧୦ ମେରା ନାମ୍ କରେଗି ରୋଶନ୍ ଭୀଷ୍ମ୨୦୧୦ ରଙ୍ଗ୍ ବଦଲତି ଓଢ଼ନି| ଅକ୍ଷୟ୨୦୧୧ ଶଶୁରାଲ୍ ସୀମର କା ଶୈଳେନ୍ଦ୍ର ଭରଦ୍ୱାଜ୨୦୧୨ ସବସେ ବଡ଼େ ଲଡ଼ାଇୟା ଉଦଲ ୨୦୧୫ ଏକ ନୟି ଉମ୍ମିଦ୍ - ରୋଶନି ନିଖିଲ୨୦୧୬ ବିଗ୍ ବସ୍ ୧୦ ପ୍ରତିଯୋଗୀ  ୨୦୧୮–୨୦୨୦ କସୌଟି ଜିଙ୍ଗଦି କେ ୨ ଅନୁପମ ସେନଗୁପ୍ତା

 ଆଧାର 

 ବାହାର ଲିଙ୍କ୍ 
 
 

ଶ୍ରେଣୀ:୧୯୯୫ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ହିନ୍ଦୀ କଥାଚିତ୍ର ଅଭିନେତା
ଶ୍ରେଣୀ:ହିନ୍ଦୀ ଦୂରଦର୍ଶନ ଅଭିନେତା
ଟିରୋଫିବାନ

ଟିରୋଫିବାନ, ଏକ ବେପାର ନାମ ଆଗ୍ରାଷ୍ଟାଟ, ହେଉଛି ଏକ ପ୍ଲାଟେଲଟବିରୋଧୀ (ଆଣ୍ଟିପ୍ଲାଲେଟ୍) ଔଷଧ ଯାହା ଅସ୍ଥିର ଆଞ୍ଜିନା କିମ୍ବା ଅଣ- ଏସଟି-ସେଗମେଣ୍ଟ-ଉଚ୍ଚତା ଏମଆଇ (ହୃଦ୍‌ଘାତ) ର ଚିକିତ୍ସା ପାଇଁ ବ୍ୟବହୃତ ହୁଏ । ଏହା ଅନ୍ୟାନ୍ୟ ଔଷଧ ସହିତ ଏକତ୍ର ଦିଆଯାଏ । ଏହା ଏକ ଶିରାରେ ଇଞ୍ଜେକସନ ଆକାରରେ ଦିଆଯାଏ । ଔଷଧ ପ୍ରଭାବ ଦ୍ରୁତ ଗତିରେ ଆରମ୍ଭ ହୁଏ ଏବଂ ୮ ଘଣ୍ଟା ପର୍ଯ୍ୟନ୍ତ ରହିଥାଏ ।

ସାଧାରଣ ପାର୍ଶ୍ୱ ପ୍ରତିକ୍ରିୟାରେ ରକ୍ତସ୍ରାବ, ଧୀର ହୃଦସ୍ପନ୍ଦନ, ଫୁଲା ଏବଂ ମୁଣ୍ଡ ବୁଲାଇବା ଇତ୍ୟାଦି ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଆନାଫାଇଲକ୍‌ସିସ ଏବଂ କମ୍ ପ୍ଲାଲେଟ୍ ସ୍ତର ହୋଇପାରେ । ଏହା ଗ୍ଲାଇକୋପ୍ରୋଟେନ୍ ୨ବି/୩ଏ (IIb / IIIa) ଇନହିବିଟର ଶ୍ରେଣୀର ଔଷଧ ଅଟେ ଏବଂ ଏକତ୍ର ଜମିବା ପାଇଁ ପ୍ଲାଟେଲେଟ ସାମୟିକ ଭାବରେ ପ୍ରତିରୋଧ କରି କାର୍ଯ୍ୟକ୍ଷମ ହୁଏ ।

୧୯୯୮ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଟିରୋଫିବାନ ଅନୁମୋଦିତ ହୋଇଥିଲା । ଏହାଏକ ଜେନେରିକ୍ ଔଷଧ ଭାବରେ ଉପଲବ୍ଧ । ଯୁକ୍ତରାଜ୍ୟରେ ୧୨.୫ ମିଗ୍ରା ବିଶିଷ୍ଟ ଏକ ଭାଏଲର ମୂଲ୍ୟ ପ୍ରାୟ  ୧୫୦ ପାଉଣ୍ଡ ଥିଲା । ଯୁକ୍ତରାଷ୍ଟ୍ରରେ ଏହି ରାଶିର ମୂଲ୍ୟ ୨୦୨୧ ସୁଦ୍ଧା ପ୍ରାୟ 260 ଡଲାର ଥିଲା ।

 ଆଧାର 

ଶ୍ରେଣୀ:ଚିକିତ୍ସା ବିଜ୍ଞାନ
ଜ୍ୟାକ‌ହ୍ୟାମର ଏସୋଫେଗସ

ଜ୍ୟାକ‌ହ୍ୟାମର ଏସୋଫେଗସ, ପୂର୍ବରୁ ନଟକ୍ରାକର ଏସୋଫେଗସ ଭାବରେ ଜଣାଶୁଣା, ଏପରି ଏକ ଅବସ୍ଥା ଯେଉଁଥିରେ ଗ୍ରାସନଳୀ ବା ଏସୋଫ୍ୟାଗସ୍ ର ଅତ୍ୟଧିକ ଶକ୍ତିଶାଳୀ ସଂକୋଚନ ହୋଇଯାଏ । ଏହାର ଲକ୍ଷଣ ମଧ୍ୟରେ ଗିଳିବା ଅସୁବିଧା, ଖାଦ୍ୟ ବାହାରିଆସିବା, ବୁକୁଜ୍ୱାଳା ଏବଂ ଛାତି ଯନ୍ତ୍ରଣା ହୋଇପାରେ ।  ରୋଗ ଜଟିଳ ହେଲେ କ୍ୱଚିତ୍ ଆଚାଲାସିଆ ହୋଇପାରେ ।

ଏହାର କାରଣ ଜଣା ପଡିନାହିଁ। । ସଙ୍କଟକାରକ ଗୁଡ଼ିକ ମଧ୍ୟରେ ମେଦବହୁଳତା ଏବଂ ଗାସ୍ଟ୍ରୋଏସିଫେଜିଆଲ ରିଫ୍ଲକ୍ସ ଡିଜିଜ ବା GERD ହୋଇପାରେ ।  ଏସୋଫେଗସ ସଂକୋଚନ ଶକ୍ତି ଅତ୍ୟଧିକ ଥିଲେ ମଧ୍ୟ ସମନ୍ୱିତ ରହିଥାଏ । ଗ୍ରାସନଳୀ ମାନୋମେଟ୍ରି ସାହାଯ୍ୟରେ ଦୂରବର୍ତ୍ତୀ ସଙ୍କୋଚନ ଇଣ୍ଟେଗ୍ରାଲ ୮,୦୦୦ ମିମି ପାରଦ ବା ୨୨୦ ମିମି ପାରଦରୁ ଚାପ ଅଧିକ ଥିଲେ ଏହି ରୋଗ ନିର୍ଣ୍ଣୟ କରାଯାଏ ।   ଆଚାଲାସିଆ ଏବଂ ବିକ୍ଷିପ୍ତ ଗ୍ରାସନଳୀ  ଡିଫ୍ୟୁଜ୍ ଏସୋଫେଜାଲ୍ ସ୍ପାଜମ୍ ସହିତ ଏହା ଏକ ପ୍ରକାର ଗ୍ରାସନଳୀ ପ୍ରଚଳନ ରୋଗ । 

ଚିକିତ୍ସା ବିକଳ୍ପଗୁଡ଼ିକରେ ପ୍ରୋଟନ୍ ପମ୍ପ ଇନହିବିଟର, କ୍ୟାଲସିୟମ୍ ଚ୍ୟାନେଲ୍ ବ୍ଲକର୍ସ, ନାଇଟ୍ରେଟ୍ସ, ହାୟୋସିନ୍ ବ୍ୟୁଟାଇଲବ୍ରୋମାଇଡ, ଆଣ୍ଟିଡିପ୍ରେସାଣ୍ଟ, ସ୍ଫିତ ଗ୍ରାସନଳୀ ଏବଂ ସର୍ଜରୀ ଅନ୍ତର୍ଭୁକ୍ତ ହୋଇପାରେ; ତଥାପି, ଏଗୁଡିକୁ ସମର୍ଥନ କରିବାର ସଠିକ ପ୍ରମାଣ ନାହିଁ ।  ପ୍ରାୟତଃ ନିର୍ଦ୍ଦିଷ୍ଟ ପଦକ୍ଷେପ ବିନା ଏହି ରୋଗର ସ୍ୱୟଂ ସମାଧାନ ହୁଏ ।

ଏହା ଏକ ବିରଳ ରୋଗ ଅଟେ । ଏହା ମୁଖ୍ୟତ ୬୦ ବର୍ଷରୁ ଅଧିକ ବୟସ୍କ ଲୋକମାନଙ୍କୁ ପ୍ରଭାବିତ କରିଥାଏ । ପୁରୁଷ ଏବଂ ସ୍ତ୍ରୀ ସମାନ ଭାବରେ ବାରମ୍ବାର ପ୍ରଭାବିତ ହୁଅନ୍ତି । ଏହି ଅବସ୍ଥା ପ୍ରଥମେ ୧୯୭୦ ଦଶକରେ ବର୍ଣ୍ଣନା କରାଯାଇଥିଲା । "ନଟକ୍ରାକର ଏସୋଫାଗସ୍" ବର୍ଦ୍ଧିତ ଚାପ ଯୋଗୁ ହୋଇଥାଏ ଯାହା ଯାନ୍ତ୍ରିକ ନଟକ୍ରାକର ଭଳି ଚାପ ସୃଷ୍ଟି କରୁଥିବାରୁ ଏହି ତୁଳନାତ୍ମକ ଶବ୍ଦ ବ୍ୟବ‌ହାର କରାଯାଇଛି । 

 ଆଧାର 

ଶ୍ରେଣୀ:ଚିକିତ୍ସା ବିଜ୍ଞାନ
ଆଶିଷ କୁମାର

ଆଶିଷ କୁମାର ଜଣେ ଭାରତୀୟ ଅଭିନେତା ଯିଏକି ଅଭିନୟ ବ୍ୟତୀତ ହିନ୍ଦୀ ଓ ବଙ୍ଗଳା ଭାଷାର କଥାଚିତ୍ରର ନିର୍ଦ୍ଦେଶନା ଦେଇଥିଲେ । ରାଜା ହରିଶ୍ଚନ୍ଦ୍ର (୧୯୭୯), ଜୟ ସନ୍ତୋଷୀ ମା (୧୯୭୫) ଏବଂ ଜୟ ଦ୍ୱାରକାଧୀଶ (୧୯୭୭) ଭଳି କଥାଚିତ୍ରରେ ତାଙ୍କ ଅଭିନୟ ପାଇଁ ସେ ଜଣାଶୁଣା । ଏହା ବ୍ୟତୀତ ସେ ଅନେକ ପୌରାଣିକ କଥାଚିତ୍ରରେ ଭଗବାନ ଶିବ ଓ ବିଷ୍ଣୁଙ୍କ ଭୂମିକାରେ ଅଭିନୟ କରିଥିଲେ ।

 ଜୀବନୀ 
 ପ୍ରାରମ୍ଭିକ ଜୀବନ 
ହିନ୍ଦୀ କଥାଚିତ୍ର ଜଗତରେ କାମ କରିବା ପୂର୍ବରୁ ଆଶିଷ ମୁଖ୍ୟତଃ ବଙ୍ଗଳା କଥାଚିତ୍ରରେ ଓ ଟିଭି ଧାରାବାହିକରେ ଅଭିନୟ କରିଥିଲେ ।

 ହିନ୍ଦୀ କଥାଚିତ୍ରରେ ଭୂମିକା 
୬୦ ଓ ୭୦ ଦଶକରେ ସେ ହିନ୍ଦୀ କଥାଚିତ୍ର ଜଗତରେ ସକ୍ରିୟ ଥିଲେ । ୧୯୭୫ ମସିହାରେ ତାଙ୍କ ଅଭିନୀତ ଜୟ ସନ୍ତୋଷୀ ମା କଥାଚିତ୍ରଟି ସଫଳତା ପାଇବା ସହିତ ତାଙ୍କୁ ଅନେକ ଲୋକପ୍ରିୟତା ମିଲିଥିଲା ।

 ବ୍ୟକ୍ତିଗତ ଜୀବନ 
ଆଶିଷ ଅଭିନେତ୍ରୀ ବେଲା ବୋଷଙ୍କୁ ବିବାହ କରିଥିଲେ । ଏହି ଦମ୍ପତ୍ତିଙ୍କ ଗୋଟିଏ ଓ ଗୋଟିଏ ଝିଅ ଅଛନ୍ତି । ୨୦୧୩ ମସିହାର ନଭେମ୍ବର ୨୩ ତାରିଖରେ ଗୋଆରେ ତାଙ୍କର ମୃତ୍ୟୁ ହୋଇଥିଲା ।

 ଆଧାର 

 ବାହାର ଲିଙ୍କ୍ 
 

ଶ୍ରେଣୀ:୨୦୧୩ ମୃତ୍ୟୁ
ଶ୍ରେଣୀ:ହିନ୍ଦୀ କଥାଚିତ୍ର ଅଭିନେତା
ହେକ୍ସାକ୍ଲୋରୋଫିନ

ହେକ୍ସାକ୍ଲୋରୋଫିନ ଏକ ପୂତିନାଶକ ଔଷଧ ଯାହା ସ୍ୱାସ୍ଥ୍ୟ ସେବା କର୍ମଚାରୀଙ୍କ ଦ୍ୱାରା ଅସ୍ତ୍ରୋପଚାର ପୂର୍ବରୁ ହାତକୁ ଜୀବାଣୁମୁକ୍ତ କରିବା ପାଇଁ ବ୍ୟବହୃତ ହୁଏ ।  ୧୯୭୦ ଦଶକ ପୂର୍ବରୁ ଏହା ନବଜାତ ଶିଶୁମାନଙ୍କୁ ଧୋଇବା ପାଇଁ ମଧ୍ୟ ବ୍ୟବହୃତ ହେଉଥିଲା ।  ଏହା ଚର୍ମରେ ପ୍ରୟୋଗ କରାଯାଏ । 

ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଚର୍ମ ପ୍ରଦାହ, ଆତପଦାହ ଏବଂ ଶୁଷ୍କ ଚର୍ମ ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ନ୍ୟୁରୋଟକ୍ସାଇସିଟି ସ‌ହିତ ବାତ ଏବଂ ସମ୍ଭାବ୍ୟ  ମୃତ୍ୟୁ  ହୋଇପାରେ । ଅଳ୍ପ ପରିମାଣରେ ଜୀବାଣୁ ବୃଦ୍ଧି ବନ୍ଦ କରିଦିଏ; ତଥାପି ଏହା କିପରି ଘଟେ ତାହା ଅସ୍ପଷ୍ଟ ।

ହେକ୍ସାକ୍ଲୋରୋଫିନ ୧୯୪୮ ମସିହାରେ ଚିକିତ୍ସା କ୍ଷେତ୍ରରେ ବ୍ୟବହାରରେ ଆସିଥିଲା । ଯୁକ୍ତରାଷ୍ଟ୍ରରେ ୩% ଦ୍ରବଣ ବିଶିଷ୍ଟ ୧୫୦ ମିଲି ବୋତଲର ମୂଲ୍ୟ ପ୍ରାୟ ୩୬ ଡଲାର ଥିଲା । ପରବର୍ତ୍ତୀ ସମୟରେ ଆମେରିକା ଏବଂ ଅନ୍ୟାନ୍ୟ ଦେଶରେ ଏହାକୁ ବନ୍ଦ କରିଦିଆଯାଇଛି |  

 ଆଧାର 

ଶ୍ରେଣୀ:ଚିକିତ୍ସା ବିଜ୍ଞାନ
ଅର୍ଜୁନ ଅଶୋକନ

ଅର୍ଜୁନ ଅଶୋକନ (ଜନ୍ମ: ୨୪ ଅଗଷ୍ଟ ୧୯୯୨) ଜଣେ ଭାରତୀୟ ଅଭିନେତା, ଯିଏକି ମୁଖ୍ୟତଃ ମାଲାୟଲମ୍ ଭାଷାର କଥାଚିତ୍ରରେ କାମ କରନ୍ତି । ସେ ଅଭିନେତା ହରିଶ୍ରୀ ଅଶୋକନଙ୍କ ପୁଅ । ଅଭିନୟ ଜୀବନର ପ୍ରଥମରୁ ସେ ପରବା, ବି. ଟେକ୍, ଜୁନ୍ , ଭାରତନ୍, ଉଣ୍ଡା, ସୁପର ଶରଣ୍ୟା ଏବଂ ଏନ୍ ଇଣ୍ଟରନ୍ୟାସନାଲ୍ ଲୋକାଲ୍ ଷ୍ଟୋରୀ ଆଦି କଥାଚିତ୍ରରେ କାମ କରିଥିଲେ ।

୨୦୨୩ ମସିହାରେ ମୁକ୍ତିଲାଭ କରିଥିବା ରୋମାଞ୍ଚମ୍ ଏବଂ ପ୍ରଣୟ ବିଳାସମ୍ ଜରିଆରେ ସେ ଜନପ୍ରିୟତା ପାଇଥିଲେ ।

 ଅଭିନୟ ଜୀବନ 
ଅର୍କୁଟ ଓରୁ ଓରମକୁଟ କଥାଚିତ୍ର ଜରିଆରେ ସେ ଅଭିନୟ କରିବା ଆରମ୍ଭ କରିଥିଲେ । ତାଙ୍କ ଅଭିନୟ ପାଇଁ ଟାଇମ୍ସ ଅଫ୍ ଇଣ୍ଡିଆ ତାଙ୍କୁ ପ୍ରସଂଶା କରିଥିଲା ।

 ବ୍ୟକ୍ତିଗତ ଜୀବନ 
୨୦୧୮ ମସିହାରେ ସେ ନିଖିତା ଗଣେଶଙ୍କୁ ବିବାହ କରିଥିଲେ । ତାଙ୍କର ଜଣେ ଝିଅ ଅଛନ୍ତି ।

 ଆଧାର 

 ବାହାର ଲିଙ୍କ୍ 
 

ଶ୍ରେଣୀ:୧୯୯୩ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ମାଲାୟଲମ କଥାଚିତ୍ର ଅଭିନେତା
ଏଣ୍ଡୋଫଥାଲମାଇଟିସ

ଏଣ୍ଡୋଫଥାଲମାଇଟିସ ହେଉଛି ଅନ୍ତଃନେତ୍ରର ପ୍ରଦାହ, ସାଧାରଣତଃ ସଂକ୍ରମଣ ଦ୍ୱାରା ହୋଇଥାଏ । ଏହାର ଲକ୍ଷଣ ମଧ୍ୟରେ ଦୃଷ୍ଟି ଶକ୍ତି ହ୍ରାସ, ଆଖି ଯନ୍ତ୍ରଣା, ଲାଲ ଆଖି, ହାଇପୋପିଅନ ବା ସମ୍ମୁଖ ଚକ୍ଷୁକୋଟରରେ ପୂଜ ଜମିବା ଏବଂ ନେତ୍ରପଟଳର ଇଡିମା  ହୋଇପାରେ |  ରୋଗ ଜଟିଳ ହେଲେ ଗ୍ଲୁକୋମା, ନେତ୍ର ଗ‌ହ୍ୱ‌ରିଅ ପ୍ରଦାହ ବା ଅର୍ବିଟାଲ୍ ସେଲୁଲିଟିସ୍, ଆଖି ନଷ୍ଟ ହୋଇପାରେ | 

ଏହା ସାଧାରଣତଃ କୌଣସି ଗୋଟିଏ ଜୀବାଣୁ ସଂକ୍ରମଣ (୯୫%) ଯୋଗୁ ହୋଇଥାଏ, ଯଦିଓ କବକ (୫%) ହେତୁ ମଧ୍ୟ ହୋଇପାରେ |  ଆଖି ଅସ୍ତ୍ରୋପଚାର, ଆଖିରେ ଆଘାର, ଆଖିରେ ଇଞ୍ଜେକସନ ଇତ୍ୟାଦି କ୍ଷେତ୍ରରେ ସଂକ୍ରମଣ ହୋଇପାରେ ।  ବେଳେବେଳେ ଏହା ଶରୀରର ଅନ୍ୟ ସ୍ଥାନରୁ ବିସ୍ତାର ହୋଇପାରେ ।  ଚକ୍ଷୁ ପରୀକ୍ଷା ଏବଂ ଆଖିର ମାଇକ୍ରୋବିଆଲ କଲଚର କରି ରୋଗ ନିର୍ଣ୍ଣୟ କରାଯାଏ ।

ଚିକିତ୍ସାରେ ଭାଙ୍କୋମାଇସିନ୍ ଏବଂ ସେଫ୍ଟାଜିଡିମ କିମ୍ବା ଆମିକାସିନ୍, ଯାହା ସାଧାରଣତ ଆଖିରେ ଇଞ୍ଜେକସନ ଆକାରରେ ଦିଆଯାଏ ।  କବକ ସଂକ୍ରମଣ ପାଇଁ ଆମ୍ଫୋଟେରିସିନ ବି କିମ୍ବା ଭୋରିକୋନାଜୋଲ ବ୍ୟବହାର କରାଯାଇପାରେ । ଅନ୍ୟାନ୍ୟ ପଦକ୍ଷେପଗୁଡ଼ିକରେ ଭିଟ୍ରେକ୍ଟୋମି, କର୍ଟିକୋଷ୍ଟେରଏଡ ଏବଂ ଆଟ୍ରୋପାଇନ୍ ଆଖି ବୁନ୍ଦା ଅନ୍ତର୍ଭୁକ୍ତ ଦିଆଯାଇପାରେ ।

ଆଖି ପ୍ରଣାଳୀ ସହିତ ଜଡିତ ନଥାଇ ଏଣ୍ଡୋଫଥାଲମାଇଟିସ ଅସାଧାରଣ ଅଟେ |  ଖୋଲା ଆଖି ଆଘାତ ପରେ ଏହା ୧୫ରୁ ୩୦% ପର୍ଯ୍ୟନ୍ତ କ୍ଷେତ୍ରରେ ଏହି ରୋଗ ହୋଇଥାଏ । ଯୁକ୍ତରାଷ୍ଟ୍ରରେ ଏହା ୧୦,୦୦୦ ମୋତିଆବିନ୍ଦୁ ଅସ୍ତ୍ରୋପଚାର ପରେ ପ୍ରାୟ ୪ ଜଣକୁ ଏବଂ ୨୦,୦୦୦ ଆଖି ଇଞ୍ଜେକସନ ପରେ ଜଣକ କ୍ଷେତ୍ରରେ ଏହା ଘଟିଥାଏ।  

 ଆଧାର 

ଶ୍ରେଣୀ:ଚିକିତ୍ସା ବିଜ୍ଞାନ
ରାମ ଆୱାନା

ରାମ ଆୱାନା (ଜନ୍ମ: ୧ ମାର୍ଚ୍ଚ ୧୯୭୧) ଜଣେ ଭାରତୀୟ କଥାଚିତ୍ର ଏବଂ ଦୂରଦର୍ଶନ ଅଭିନେତା । ସେ ଦ୍ୱାରକାଧୀଶର - ଭଗବାନ୍ ଶ୍ରୀକୃଷ୍ଣ ଧାରାବାହିକରେ ରାଜା ପୌଣ୍ଡ୍ରକ ଭୂମିକାରେ ଅଭିନୟ ପାଇଁ ଜଣାଶୁଣ । ଏହା ବ୍ୟତୀତ ସେ ଜୟ ଶ୍ରୀ କୃଷ୍ଣରେ ଚାଣୁର, ଡିଡିର ଧାରାବାହିକ ଶିକୱାରେ ଫାରୁକ୍, ଶ୍ରୀ ପ୍ରାଣନାଥଜୀରେ ଛତ୍ରସାଲ ଭୂମିକା ପାଇଁ ମଧ୍ୟ ପରିଚିତ । ସେ ଇଟିସ୍ କମ୍ପ୍ଲିକେଟେଡ୍: ରିଲେସନସିପ୍ କା ନୟା ଷ୍ଟାଟସ୍, ସରୋଜୀନି - ଏକ୍ ନୟି ପେହଲା, କ୍ରାଇମ୍ ପେଟ୍ରୋଲ୍, ବାଳିକା ବଧୂ, ଗୁଟୁର ଗୁ, ଅଦାଲତ, ସିଆଇଡି, ଦୁର୍ଗା ଭଳି ଧାରାବାହିକରେ ଅଭିନୟ କରିଛନ୍ତି ।

 ଅଭିନୟ ଜୀବନ 
ରାମ ୨୦୦ରୁ ଅଧିକ ହିନ୍ଦୀ ଦୂରଦର୍ଶନ ଧାରାବାହିକରେ କାମ କରିଛନ୍ତି । ସେ ୨୦୧୪ରେ ମାର୍କସ୍ ଏଚ୍. ରୋସେନମୁଲରଙ୍କ ଏକ ଜର୍ମାନ ଫିଚର ଚଳଚ୍ଚିତ୍ର ବେଷ୍ଟ ଚାନ୍ସରେ ଅଭିନୟ କରିଥିଲେ । ଦଙ୍ଗଲ ଟିଭିରେ ପ୍ରସାରିତ ପୌରାଣିକ ଧାରାବାହିକ ଦ୍ୱାରକାଧୀଶ ଭଗବାନ ଶ୍ରୀକୃଷ୍ଣ ସିଜିନ୍ ୨ରେ ସେ ଶକୁନି ଭୂମିକାରେ ଅଭିନୟ କରିଥିଲେ ।

 ଆଧାର 

 ବାହାର ଲିଙ୍କ୍ 
 

ଶ୍ରେଣୀ:୧୯୭୧ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ହିନ୍ଦୀ କଥାଚିତ୍ର ଅଭିନେତା
ଶ୍ରେଣୀ:ହିନ୍ଦୀ ଦୂରଦର୍ଶନ ଅଭିନେତା
କ୍ରାଇଜୋଟିନିବ

କ୍ରାଇଜୋଟିନିବ, ଅନ୍ୟମାନଙ୍କ ମଧ୍ୟରେ ଜାଲକୋରି (Xalkori) ଏକ ବେପାର ନାମ, ହେଉଛି ଏକ ଔଷଧ ଯାହା ଏକ ଅଣ-ଛୋଟ ଫୁସଫୁସ (NSCLC) କର୍କଟ ରୋଗର ଚିକିତ୍ସା ପାଇଁ ବ୍ୟବହୃତ ହୁଏ । ନିର୍ଦ୍ଦିଷ୍ଟ ଭାବରେ ଏହା ଅଗ୍ରବର୍ତ୍ତୀ ରୋଗ ପାଇଁ ବ୍ୟବହୃତ ହୁଏ ଯାହାକି ଏଏଲକେ-ପଜିଟିଭ୍ କିମ୍ବା ଆରଓଏସ୧-ପଜିଟିଭ୍ |  ଏହା ପାଟିରେ ଦିଆଯାଏ ।

ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଦୃଷ୍ଟି ଶକ୍ତି ସମସ୍ୟା, ବାନ୍ତି, ତରଳ ଝାଡ଼ା, ଫୁଲା, ଯକୃତ ସମସ୍ୟା, ମୁଣ୍ଡ ବୁଲାଇବା, ସ୍ନାୟୁ ଯନ୍ତ୍ରଣା, ଥକାପଣ ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ନିମୋନିଆ, ସ୍ୱଳ୍ପ ଶ୍ୱେତ ରକ୍ତ କଣିକା ଏବଂ କ୍ୟୁଟି ବିସ୍ତାର ହୋଇପାରେ । ଗର୍ଭାବସ୍ଥାରେ ବ୍ୟବହାର କଲେ ଶିଶୁର କ୍ଷତି କରିପାରେ ।  ଏହା ଏକ ରିସେପ୍ଟର ଟାଇରୋସିନ୍ କାଇନେଜ (RTK) ନିରୋଧକ ।

୨୦୧୧ ମସିହାରେ ଯୁକ୍ତରାଷ୍ଟ୍ରରେ ଏବଂ ୨୦୧୨ରେ ୟୁରୋପରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ କ୍ରାଇଜୋଟିନିବ ଅନୁମୋଦିତ ହୋଇଥିଲା ।  ଯୁକ୍ତରାଜ୍ୟରେ ଏକ ମାସର ଔଷଧ ଖର୍ଚ୍ଚର ମୂଲ୍ୟ ୨୦୨୧ରେ ୪,୭୦୦ ପାଉଣ୍ଡ ଥିଲା । ଯୁକ୍ତରାଷ୍ଟ୍ରରେ ଏହି ପରିମାଣର ମୂଲ୍ୟ ପ୍ରାୟ ୧୯,୪୦୦ ଡଲାର ଥିଲା ।

 ଆଧାର 

ଶ୍ରେଣୀ:ଚିକିତ୍ସା ବିଜ୍ଞାନ